作者:楊梓
標題:忠義士豫讓吞炭・混江龍
內容:休為-朝之忿，不思量旋踵喪其身。上個尊周朝皇帝，下不聞閫外將軍，獨自興心獨門立，卻不道半山天子半由臣。待驅兵領將，積草屯糧。平白地要把鄰邦困。可不道己所不欲，勿施於人。(智雲)豫讓，你言差矣。想晉國卿相，惟我居首，兵多人盛，又得韓魏二子。協心助翊。今合兵攻伐。他若拒敵，一鼓成擒；他若不拒守，決水圍灌，無有不成功者。你倒來替他迴護，觸惱我心。(正末雲)巨聞忠臣不懷情於君；孝子不畏死於父；存忠盡節，受斧鉞而無怨。主公，今上有周朝天子，不尊王命，無故索地，與咱是人情，不與是正理。今日無故稱兵，大不祥也。(智雲)如今天王法令不行，周祚衰微，天下諸侯，互相吞併，強者霸，弱者亡，我不乘時，非為智也。(正末唱)。